open-index/open-wikipedia-markdown huggingface dataset:
טטיאנה מקפאדן

**טטיאנה מקפאדן** (נולדה ב-21 באפריל 1989) היא אתלטית אמריקאית פאראלימפית, המשותקת מן המותניים ומטה. היא אלופה פאראלימפית בעלת 11 מדליות, מהן 3 מדליות זהב ו-12 מדליות באליפויות עולם, מהן 10 מדליות זהב.

## ביוגרפיה
מקפאדן נולדה בלנינגרד ב-21 באפריל 1989. היא נולדה עם ספינה ביפידה, מום מולד ששיתק אותה מהמותניים ומטה. אמה הביולוגית שמה אותה בבית יתומים שהיה עני מכדי לספק לה כיסא גלגלים, עקב כך הלכה מקפאדן על ידיה במשך שש שנותיה הראשונות. במהלך שהותה בבית היתומים פגשה את דברה מקפאדן, עובדת במחלקת הבריאות ושירותי האנוש של ארצות הברית, מקפאדן אומצה ועברה לגור בבולטימור.
במהלך ילדותה התאמנה מקפאדן בענפי ספורט רבים כגון שחייה, התעמלות וכדורסל נכים. מקפאדן למדה באוניברסיטת אילינוי באורבנה-שמפיין.

## קריירה
### [[המשחקים הפאראלימפיים]]
בשנת 2004 השתתפה לראשונה ב באתונה, וזכתה בשתי מדליות, כסף וארד. מדליית כסף, במקצה 100 מטר ובמדליית ארד, במקצה 200 מטר.

בשנת 2008 זכתה מקפאדן במשחקים הפאראלימפיים בייג'ינג ב-4 מדליות, 3 מדליות כסף ומדליית ארד אחת. מדליות כסף, במקצי 200 מטר, 400 מטר ו-800 מטר ומדליית ארד, במקצה שליחות 4x100 מטר.

בשנת 2012 זכתה מקפאדן במשחקים הפאראלימפיים לונדון, ב-4 מדליות, 3 מדליות זהב ומדליית ארד אחת. מדליות זהב, במקצי 400 מטר, 800 מטר ו-1500 מטר ומדליית ארד במקצה 100 מטר.

בשנת 2014 זכתה מקפאדן במשחקים הפאראלימפיים בסוצ'י, במדליית כסף במקצה 1000 מטר במקצוע סקי למרחקים.

בשנת 2016 במשחקים הפאראלימפיים ריו דה ז'ניירו היא זכתה ב-4 מדליות זהב.
### אליפויות הוועד הפאראלימפי הבין-לאומי
בשנת 2011 השתתפה מקפאדן לראשונה בתחרויות האתלטיקה של הוועד הפאראלימפי הבין-לאומי, וזכתה במדליית זהב במקצי 200 מטר, 400 מטר, 800 מטר ו-1500 מטר. בנוסף זכתה במדליית ארד במקצה 100 מטר.
בשנת 2013 השתתפה מקפאדן בתחרויות האתלטיקה, וזכתה במדליית זהב במקצי 100 מטר, 200 מטר, 400 מטר, 800 מטר ו-1500 מטר.

### [[ריצת מרתון|מרתונים]]
בשנת 2009 החלה מקפאדן להשתתף בתחרות מרתון לכיסאות גלגלים מרתונים בנוסף לספרינט. המרתון הראשון שבו השתתפה היה מרתון שיקגו 2009, שבו זכתה במדליית זהב. נוסף לכך, היא השתתפה וניצחה במרתון ניו יורק 2010, מרתון שיקגו 2011 ומרתון לונדון 2011.

## קישורים חיצוניים

* 

* 

קטגוריה:מהגרות מברית המועצות לארצות הברית
קטגוריה:מהגרים מברית המועצות לארצות הברית
קטגוריה:אצניות אמריקאיות
קטגוריה:רצות אמריקאיות למרחקים בינוניים
קטגוריה:זוכי פרס ESPY: הספורטאית הנכה של השנה
קטגוריה:זוכי פרס לוריוס: הספורטאי הנכה של השנה
קטגוריה:אלופות פאראלימפיות אמריקאיות
קטגוריה:אתלטיות נכות אמריקאיות
קטגוריה:אתלטיות פאראלימפיות
קטגוריה:אתלטיות במשחקים הפאראלימפיים בייג'ינג (2008)
קטגוריה:אתלטיות במשחקים הפאראלימפיים לונדון (2012)
קטגוריה:אתלטיות במשחקים הפאראלימפיים אתונה (2004)
קטגוריה:בוגרות אוניברסיטת אילינוי באורבנה-שמפיין
קטגוריה:בוגרי אוניברסיטת אילינוי באורבנה-שמפיין
קטגוריה:אמריקאיות שנולדו ב-1989
קטגוריה:אמריקאים שנולדו ב-1989
פלסטיק (קומיקס)

**פלסטיק** (באנגלית: **Plastique**, מלשון חומרי נפץ) היא דמות בדיונית של נבלת-על המופיעה בחוברות הקומיקס ביקום DC קומיקס. הדמות הופיעה לראשונה בחוברת *Firestorm Vol. 2 #7* מדצמבר 1982 ונוצרה על ידי הכותב ג'רי קונוויי והמאייר פאט ברודריק. הדמות היא יריבתו ומושא אהבתו לעיתים של גיבור-העל קפטן אטום.

פלסטיק הוא האלטר אגו של בט סנס סוצ'י, טרוריסטית אשר הוצגה לראשונה כאשר רצתה לאלץ את ניתוקה של קוויבק מקנדה. היא ניסתה לבצע פיגוע התאבדות במערכת העיתון הבדיונית "ניו יורק הראלד אקספרס" בעזרת פצצות המחוברות לתלבושתה. פיירסטורם מצא אותה ופירק אותה מהפצצות על ידי המסת בגדיה מה שהותיר אותה עירומה ומבוישת בעוד הוא פוצץ את הפצצות בביטחה. מאוחר יותר, היא השיגה את האפשרות להקרין מתוך גופה כוח פיצוץ באמצעות הנדסה גנטית. הופעתה האחרונה בפומבי כמחבלת הייתה מעל דפי קפטן אטום, כשניסתה להשמיד את בניין הפרלמנט הקנדי באוטווה ואת פסל החירות בניו יורק סיטי וכן להתנקש בחייהם של נשיא ארצות הברית וראש ממשלת קנדה. תוכניותיה סוכלו והיא נתפסה בידי קפטן אטום.

סנס סוצ'י הייתה חברה ביחידת המתאבדים למשך משימה אחת בלבד, לפני שניסתה לבגוד בחברי הקבוצה. היא עברה תהליך בו זיכרונותיה נמחקו, ובסופו של דבר הפכה לשכירת חרב עד אשר החליטה לחזור למוטב וקיבלה חנינה נשיאותית על פשעיה. היא התאהבה בנתניאל אדם – האלטר אגו של קפטן אטום – והוזמנה להצטרף לקבוצת "צדק אקסטרים", סיעה של ליגת הצדק שהביעה חוסר שביעות רצון מיחסיה של הליגה עם האומות המאוחדות.

בתקופת המשבר האחרון, בט סנס סוצ'י חזרה לדרכיה הנפשעות, נפרדה מבעלה והצטרפה ליחידת המתאבדים מחדש. ביקום DC המחודש שלאחר אירועי פלאשפוינט, פלסטיק נראתה בחברה הסודית של נבלי-העל וניסתה להתנקש בחייה של מאדאם קסנדו.

## קישורים חיצוניים
* [דף הדמות](http://dc.wikia.com/wiki/Bette_Sans_Souci_(New_Earth)) בפרויקט פאנדום של DC קומיקס

קטגוריה:נבלי-על ב-DC קומיקס
קטגוריה:פלסטיק
אדם-קוף

**אדם-קוף** (באנגלית: **Man-Ape**) הוא דמות בדיונית של נבל-על המופיע בחוברות הקומיקס הפנתר השחור ביקום מארוול קומיקס. הדמות הופיעה לראשונה בחוברת *Avengers #62* ממרץ 1969, ונוצרה על ידי הכותב רוי תומאס והמאייר ג'ון בוסימה.

אדם-קוף הוא האלטר אגו של מ'באקו, יליד ואקאנדה ואחד מלוחמיה הגדולים, שני רק לפנתר השחור. הוא זמם לגזול את מלכות ואקאנדה בעזרת הפולחן הלא חוקי של הגורילה הלבנה, ולהחזיר את ואקאנדה למצבה הפרימיטיבי. מ'באקו זכה לכוחותיו העל אנושיים על ידי רחצה בדם גורילה לבנה ואכילת בשרה, ואימץ את כינוי **אדם-קוף**. הוא נאבק עם הפנתר השחור, אשר הביס אותו ובקרב זה מ'באקו לכאורה נהרג. מ'באקו נסע לאמריקה, שם הפנתר שהה יחד עם קבוצת האוונג'רס. הוא הצטרף ללגיון הקטלני המקורי, אשר הורכב מגרים ריפר, הלייזר החי, פאוור מן ואמן החרבות. הוא חבר הצוות הראשון שנפגש עם האוונג'רס, והובס על ידי קפטן אמריקה. הוא לכד את חברתו של הפנתר, הזמרת מוניקה לין. מ'באקו פיתה את הפנתר למלכודת, בה הפנתר הובס עם בובה מתפוצצת של מוניקה. הלגיון קשרו את הפנתר ומוניקה לכיסאות, אך הפנתר בורח רק כדי להיות מובס על ידי גרים ריפר. מ'באקו הובס ביחד עם שאר הלגיון כאשר ויז'ן שחרר את שאר חברי האוונג'רס הלכודים. הוא הביס את הפנתר פעם נוספת והובס על ידי קפטן אמריקה.

הוא נראה מאוחר יותר עם הלגיון הקטלני החדש, כאשר חבריו לקבוצה הם גרים ריפר, בלאק טאלון, פאוור מן כגוליית, נקרה ואולטרון-12 ונאבק בטיגרה. הוא נטש את גרים ריפר, מלווה בבלאק טאלון. הוא הצטרף לגלגול השביעי של אדוני הרשע, והובס על ידי קבוצת ת'נדרבולטס. במהלך אירוע "מלחמת אזרחים", מ'באקו נראה כחבר בקונגרס אפריקאי אשר נועד לתת תגובה לסערה בעקבות חוק רישום העל-אנושיים, אך הקונגרס התפרק. הוא הוזמן לחתונתם של הפנתר וסטורם, שם השתכר וניסה לריב עם ספיידרמן. הוא נראה בסוף החוברת *[[גיבורים להשכרה|Heroes for Hire #6]]* יחד עם גרים ריפר והחבלנית, ונהרג על ידי מורלון במהלך אירוע "שלטון אפל". לפני מותו הוא שלח שליח לוואקאנדה על מנת להזהיר מפני הסכנה המתקרבת. הוא נראה חי והצטרף לקבוצת נבלים להשכרה של האיש הסגול.

בגרסת אולטימייט מארוול מ'באקו הוא אחיו של הפנתר השחור. מ'באקו הופיע ב"האוונג'רס: סדרת האנימציה", ודובב על ידי קווין מייקל ריצ'רדסון, ובמשחק הווידאו ** דובב על ידי אמרסון פרנקלין. את דמותו בסרטי הלייב אקשן "הפנתר השחור", "הנוקמים: מלחמת האינסוף", "הנוקמים: סוף המשחק" ו"הפנתר השחור: ואקאנדה לנצח" מגלם השחקן וינסטון דיוק.

## קישורים חיצוניים
*דף הדמות באתר הרשמי של חברת מארוול קומיקס
*דף הדמות בפרויקט פאנדום של מארוול קומיקס

קטגוריה:האוונג'רס
קטגוריה:נבלי על במארוול קומיקס
אצטדיון ג'ילט

**אצטדיון ג'ילט** (באנגלית: **Gillette Stadium**, מכונה **The Razor**) אשר היה ידוע בעבר בשם **סי.אם.ג'י. איי פילד**, הוא אצטדיון הנמצא בעיר פוקסבורו במסצ'וסטס (עיר ליד בוסטון) ומשמש כיום כביתם של הניו אינגלנד פטריוטס מה-NFL, הניו אינגלנד רבולושן מה-MLS והמיניטמנס מאוניברסיטת מסצ'וסטס אמהרסט. הפטריוטס אירחו בו את אליפות ה-AFC בשנים 2004, 2008 ובשנים 2012 ו-2013. הוא גם אירח את גביע ה-MLS בשנת 2002

בימיו הראשונים של האצטדיון, האצטדיון נקרא על שם החברה הממשלתית מודוס לינק גלובל סולושנס.

לקראת סוף שנת 2002 שינו את שם המגרש בפעם היחידה עד כה, כאשר התאגיד הרב-לאומי פרוקטר אנד גמבל החליטה להפיק חסות מסחרית של אחד ממוצריה (מותג הגילוח ג'ילט) על שם המגרש.

אצטדיון ג'ילט צפוי להיות אחד מהאצטדיונים שיארחו את מונדיאל 2026.

## מונדיאל 2026
אצטדיון ג'ילט הוא אחד מ-11 אצטדיונים בארצות הברית ו-16 אצטדיונים בסך הכול הצפויים לארח את מונדיאל 2026, והוא יארח שבעה משחקים, חמישה בשלב הבתים של הטורניר, אחד בשלב 32 האחרונות ואחד בשלב רבע הגמר.

## קישורים חיצוניים

* 
## הערות שוליים

ג'ילט
ג'ילט
ג'ילט
ג'ילט
ג'ילט
קטגוריה:ניו אינגלנד פטריוטס
ג'ילט
רות באזי

**רות אן באזי** (באנגלית: ** Ruth Ann Buzzi**; 24 ביולי 1936 – 1 במאי 2025) הייתה קומיקאית ושחקנית אמריקאית זוכת פרס גלובוס הזהב לשחקנית המשנה הטובה ביותר על תפקידה בתוכנית המערכונים "Laugh-In".

## ביוגרפיה
באזי נולדה בעיירה ווסטרלי שברוד איילנד לרנה ולאנג'לו פיטר באזי. היא גדלה בעיירה סטונינגטון שבקונטיקט ולמדה משחק וריקוד ב"תיאטרון בית הבובות" שבפסדינה, קליפורניה.

באזי החלה את דרכה בתעשיית הבידור הטלוויזיונית כשחקנית אורחת בסדרות, בהן "That Girl" בשנת 1967 לצידה של מרלו תומאס.
בשנת 1968 החלה באזי להופיע בתוכנית המערכונים "Laugh-In" בהנחיית הקומיקאים דן רואוון ודיק מרטין. באזי הופיעה מתחילת הסדרה בשלל דמויות והייתה לאחת מאהודות הצוות הקומי. באזי זכתה על הופעותיה בפרס גלובוס הזהב לשחקנית המשנה בסדרת טלוויזיה והועמדה חמש פעמים לפרס אמי.

לאחר מכן השתתפה באזי בהפקת הפנטזיה המוזיקלית "Once Upon a Brothers Grimm", בקומדיות "שישי הזרוק", "Skatetown, U.S.A.", "הנבל" ו"Surf II" ובסרט האימה "The Being".

ב-1994 שיחקה באזי במערבון הספגטי של טרנס היל "Troublemakers" בתפקיד סבתא מאו.
ב-1999 שיחקה באזי בקומדיה המוזיקלית "אלמו הסרט: הרפתקה בארץ זעפניה" בתור רות'ני מרחוב סומסום.

באזי נפטרה ב-1 במאי 2025. התגוררה בעיר פורט וורת' שבטקסס עם בעלה השחקן קנת פרקינס.

## קישורים חיצוניים

קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:קומיקאיות אמריקאיות
קטגוריה:קומיקאים אמריקאים
קטגוריה:זוכי פרס גלובוס הזהב: טלוויזיה: שחקנית משנה
קטגוריה:זוכי פרס גלובוס הזהב: טלוויזיה: שחקן משנה
קטגוריה:אמריקאיות שנולדו ב-1936
קטגוריה:אמריקאים שנולדו ב-1936
קטגוריה:אמריקאיות שנפטרו ב-2025
קטגוריה:אמריקאים שנפטרו ב-2025
אורלובסקי

**אורלובסקי** הוא שם משפחה. כמו כן, ברוסית: Орловский, שמם של מספר יישובים ברוסיה.

קטגוריה:שמות משפחה
אופיר מזרחי

**אופיר מזרחי** (נולד ב-4 בדצמבר 1993) הוא כדורגלן ישראלי המשחק בעמדת הקשר ההתקפי בעירוני נשר

## קריירה
מזרחי החל לשחק כדורגל במחלקת הנוער של הפועל חיפה, ולאחר שלא זכה לדקות משחק עבר לשחק במועדון ספורט נשר. בשלוש שנים הוא הבקיע 81 שערי ליגה, ובקיץ  הצטרף למחלקת הנוער של עירוני קריית שמונה.

ב-25 בנובמבר 2012 ערך את הופעת הבכורה שלו בקבוצה הבוגרת של עירוני קריית שמונה, בניצחון 2–0 נגד בני יהודה תל אביב, ובאותו משחק גם כבש את שער הבכורה שלו בקריירה. ארבעה ימים לאחר מכן הוא ערך את הופעת הבכורה שלו במסגרת אירופית, בהפסד 0–2 לאתלטיק בילבאו בשלב הבתים של הליגה האירופית. את עונת 2012/2013 הוא סיים עם שלושה שערים ב-15 משחקים בקבוצה הבוגרת. בעונת 2013/2014 הפך לשחקן הרכב קבוע בקבוצה, כבש שישה שערי ליגה, ובסיום העונה היה שותף לזכייה בגביע המדינה, לראשונה בתולדות המועדון, לאחר שנכנס כמחליף במחצית השנייה במשחק הגמר מול מכבי נתניה.

ב-13 באוגוסט 2013 ערך את הופעת הבכורה שלו בנבחרת הצעירה של ישראל, במשחק ידידות נגד בלגיה. ב-8 בספטמבר 2013 הבקיע את צמד שערי הבכורה שלו במדי הנבחרת, בניצחון 2–7 נגד אזרבייג'ן, ובסך הכול כבש שישה שערים בעשרה הופעות במדי הנבחרת הצעירה.

בעונת 2014/2015 כבש שוב שישה שערי ליגה, והיה שותף לעונה מוצלחת נוספת של עירוני קריית שמונה, כשסיימה במקום השני בליגה. בעונת 2015/2016 כבש עשרה שערי ליגה.

ב-23 ביוני 2016 הושאל לעונה אחת ללוגאנו מליגת העל השווייצרית, במדיה ערך 22 הופעות וכבש שער אחד.

ב-26 ביוני 2017 חזר לישראל וחתם לשלוש שנים במכבי חיפה. ב-1 באוקטובר 2017 כבש את שער הבכורה שלו במועדון, בניצחון 1–0 על מועדון ספורט אשדוד, ובסך הכל בעונת 2017/2018 כבש שישה שערי ליגה. ב-29 בינואר 2019 הושאל למכבי פתח תקווה, במדיה ערך 11 הופעות עד תום עונת 2018/2019 וירד עם הקבוצה לליגה הלאומית.

ב-10 ביולי 2019 הושאל לסקציה נס ציונה לעונה אחת.

ב-6 בפברואר 2020 חתם בהפועל חיפה עד תום עונת 2019/2020, עם אופצייה לעונה נוספת.

ב-5 באוגוסט 2020 חתם לעונה אחת בעירוני קריית שמונה.

ב-16 באוגוסט 2021 חתם בעירוני טבריה מליגה א'. בעונת 2021/22 היה מזרחי שותף להעפלתה של הקבוצה לליגה הלאומית לאחר שבע שנים.

ב-18 ביוני 2023 חתם בהפועל נוף הגליל.ב-16 באוגוסט 2024 חתם בהפועל רעננה.

## תארים
;עירוני קריית שמונה
*גביע המדינה: 2013/2014
*אלוף האלופים: 2015

## קישורים חיצוניים

## הערות שוליים

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:קריית מוצקין: כדורגלנים
קטגוריה:בוגרי אורט קריית מוצקין
קטגוריה:כדורגלני עירוני קריית שמונה
קטגוריה:כדורגלני לוגאנו
קטגוריה:כדורגלני מכבי חיפה
קטגוריה:כדורגלני מכבי פתח תקווה
קטגוריה:כדורגלני סקציה נס ציונה
קטגוריה:כדורגלני הפועל חיפה
קטגוריה:כדורגלני עירוני טבריה
קטגוריה:כדורגלנים ישראלים בשווייץ
קטגוריה:ישראלים שנולדו ב-1993
קוסגרייב

**קוסגרייב** (באנגלית: **Cosgrave**) הוא שם משפחה.

קטגוריה:שמות משפחה
אצטדיון פול בראון

**אצטדיון פול בראון** (באנגלית: **Paul Brown Stadium**, מכונה **The Jungle**), הוא אצטדיון הנמצא בעיר סינסינטי באוהיו ומשמש כיום כביתם של הסינסינטי בנגלס מה-NFL ואת קבוצת הפוטבול סינסינטי ברקאטס השייכת לאוניברסיטת סינסינטי.

מאז הקמת האצטדיון הוא נקרא על שם שחקן הפוטבול לשעבר פול בראון, (שבמקרה שיחק בסינסינטי בנגלס בסוף הקריירה שלו).

רק לאחר פטירתו של פול בראון בשנת 1991, הוחלט ששמו של המגרש יהיה על שמו, אצטדיון פול בראון.

## קישורים חיצוניים

* 

קטגוריה:ערכים שבהם תבנית בריטניקה אינה מתאימה
פול בראון
פול בראון
פול בראון
קטגוריה:סינסינטי בנגלס
לנגדון

**לנגדון** (באנגלית: **Langdon**) הוא שם משפחה, ושמם של מקומות ישוב שונים בממלכה המאוחדת ובארצות הברית.

קטגוריה:שמות משפחה
אודונל

**אודונל** (באנגלית: **O'Donnell**) הוא שם משפחה.

קטגוריה:שמות משפחה
קטגוריה:שמות משפחה איריים
חרסונסוס

**חרסונסוס** (ביוונית **Χερσόνησος**) היא מושבה יוונית עתיקה בדרום-מערב חצי האי קרים. המושבה נוסדה במאה ה-6 לפנה"ס על ידי מתיישבים מהרקלאיה פונטיקה (Heraclea Pontica). המושבה ממוקמת על חופי הים השחור בפאתי העיר סבסטופול והיא מכונה לעיתים "פומפיי האוקראינית" או טרויה הרוסית". פירוש המילה חרסונסוס ביוונית הוא "חצי אי" ובכך מתאר את מיקומה של המושבה. 

בזמן רוב התקופה הקלאסית היה בחרסונסוס שלטון דמוקרטי על ידי מספר שליטים (ארכונטים) שנבחרו ומועצה נבחרת בשם דמיורגי (Demiurgi). במשך הזמן הממשל נעשה יותר אוליגרכי והכוח התרכז בידי השליטים. שבועת נאמנות שנשבעו כל אזרחי העיר שרדה מהמאה ה-3 לפנה"ס עד היום. בשנת 2013 חרסונסוס הוכרזה כאתר מורשת עולמית.

## ראו גם
* פאנאגוריה
* פנטיקפאיון

## קישורים חיצוניים

* 
* אתר על המקום

קטגוריה:ערכים שבהם תבנית בריטניקה אינה מתאימה
קטגוריה:אוקראינה: אתרי מורשת עולמית
קטגוריה:קרים: היסטוריה
קטגוריה:קצרמר היסטוריה
טל רז (קצין)

**טל רז** (נולד ב-1959) הוא קצין צה"ל במילואים בדרגת אלוף-משנה, כיהן כמפקד חטיבת שומרון וכמפקד החטיבה המערבית ביחידת הקישור ללבנון.
## קריירה
רז, בוגר מחזור ט' (1977) של הפנימייה הצבאית לפיקוד בתל אביב, שירת כקצין בחטיבת גולני, שימש מפקד גדוד 17 בחטיבת ביסלמ"ח, ב-1987 מונה למפקד גדוד 51. ב-1989 מונה למפקד גדוד "גפן" בבה"ד 1. ב-1991 מונה לקצין המבצעים של פיקוד המרכז וב-1992 קודם לדרגת אלוף-משנה ומונה למפקד חטיבת שומרון תפקיד בו שירת עד 1994. ב-1995 מונה למפקד החטיבה המערבית ביחידת הקישור ללבנון. בשנים 1997 עד 2000 שירת כראש מחלקת ביקורת יחידות צה"ל ביחידת מבקר מערכת הביטחון.

לאחר שחרורו עבד בשנים 2001 עד 2012 כמנהל שיווק בחטיבת הטילים ובחטיבת מנו"ר בחברת רפאל - מערכות לחימה מתקדמות.

רז בעל תואר ראשון במדע המדינה מאוניברסיטת חיפה ותואר שני במנהל עסקים משלוחת אוניברסיטת דרבי בישראל. הוא בוגר המכללה הבין-זרועית לפיקוד ולמטה והמכללה לביטחון לאומי.

## הערות שוליים

קטגוריה:סגל רפאל
קטגוריה:מפקדי גדוד 51
קטגוריה:מפקדי גדוד גפן
קטגוריה:מפקדי חטיבת שומרון
קטגוריה:מפקדי החטיבה המערבית ביחידת הקישור ללבנון
קטגוריה:בוגרי אוניברסיטת חיפה
קטגוריה:בוגרי הפנימייה הצבאית לפיקוד תל אביב
קטגוריה:ישראלים שנולדו ב-1959
עקרון הפיצה

[250px|ממוזער|שמאל|[פיצרייה בניו יורק]]
**עקרון הפיצה** (באנגלית: **Pizza Principle**) או **קשר הפיצה-סאבווי** (**Pizza-Subway Connection**) הוא "חוק כלכלי" הומוריסטי, אך נכון היסטורית, המצביע על כך שמחיר כרטיס נסיעה ברכבת התחתית של ניו יורק ומחיר משולש פיצה בעיר שמרו על התאמה לאורך השנים.

מחיר הנסיעה ברכבת התחתית עלה דרמטית במהלך המאה ה-20, מאז החלה הרכבת התחתית לפעול בעיר. ב-1904, עם התחלת השירות, כרטיס נסיעה עלה 5 סנט. ב-1948, אחרי יותר מ-44 שנים, הוכפל המחיר ל-10 סנט, ושוב הועלה ב-1953 ל-15 סנט. המחיר הועלה שוב ושוב, והגיע לדולר אחד ב-1986, ל-2 דולר ב-2003, ל-2.75 דולר, ב-2015, וכרגע המחיר עומד על 3 דולר מ-2023.

ה"חוק" הוצג לראשונה ב-1980 על ידי תושב העיר, אריק מ' בראם (Eric M. Bram). המונח התפרסם בתקשורת שוב חמש שנים מאוחר יותר, על ידי ההיסטוריון, הסופר ומבקר הקולנוע ג'ורג' פאסל (George Fasel), ושוב בראשית שנות ה-2000, כאשר העיתונאי קלייד הברמן (Clyde Haberman) צפה את עליית מחירי הפיצה בעיר, דבר שאכן התממש.

## ראו גם
* מדד ביג מק

## הערות שוליים

קטגוריה:הומור
קטגוריה:ניו יורק: כלכלה
קטגוריה:הרכבת התחתית של ניו יורק
כהנוביץ

**כהנוביץ** הוא שם משפחה יהודי.

קטגוריה:שמות משפחה אשכנזיים
שינון (עיר)

**שינוֹן** (בצרפתית: **Chinon**, נכתב בתעתיק יהודי עתיק: **קינון**) היא קומונה במחוז אנדר ולואר שבחבל סאנטר-עמק הלואר שבצרפת. העיר ידועה ביינותיה ובאתריה ההיסטוריים. נודעה לה חשיבות רבה בימי הביניים, כאשר עברה בין בית המלוכה הצרפתי לממלכת אנגליה.

העיירה נמצאת בעמק הלואר, הרשום כאתר מורשת עולמית של אונסק"ו.

## היסטוריה
העיירה ממוקמת על גדת נהר ויין, כ-10 קילומטרים מהתמזגותו לתוך נהר הלואר. כבר במהלך המאה ה-5 נבנה במקום קסטרום, כאשר המקום חולש על צומת דרכים חשוב למסחר. לאחר מכן נבנה במקום על ידי אחד מתלמידי מרטין מטור מנזר, שהמשיך להתקיים עד למהפכה הצרפתית.

בימי הביניים העיר שגשגה, בייחוד תחת שלטון הנרי השני, מלך אנגליה. הנרי שיפץ את המבצר, והפך אותו למעונו ומרכזו האדמיניסטרטיבי ואף מת ונקבר שם. לאחר מות הנרי, עברה העיר והמבצר לידי ריצ'רד הראשון, מלך אנגליה, ולאחריו לג'ון, מלך אנגליה. בקרב שהתחולל ב-1205 העיר נכבשה בידי פיליפ השני, מלך צרפת והוא צרפה לשטחי בית המלוכה הצרפתי.

המבצר שימש תפקיד חשוב במתקפת פיליפ הרביעי, מלך צרפת על מסדר הטמפלרים ב-1307. מנהיג המסדר, ז'ק דה מוליי יחד עם מנהיגים נוספים, נכלאו במקום לפני משפטם והוצאתם להורג.

העיר קיבלה חשיבות רבה במהלך מלחמת מאה השנים: ב-1425 יורש העצר ומי שעתיד למלוך על צרפת מאוחר יותר, שארל השביעי נמלט לעיר, וקיבל מפלט מפני האנגלים ושם הקים בעיר את חצרו. ז'אן ד'ארק הגיעה לעיר ב-1429, וקיבלה את מלכותו של שארל כמלך צרפת החוקי. לאחר ששארל העניק לה את כוח האדם והציוד הנדרשים, יצאה ז'אן לקרב על אורליאן, מהלך שעתיד לקבוע את גבולות המדינה עד היום.

גם לואי השנים עשר, מלך צרפת התגורר בעיר תקופה, בהמתינו לצ'זארה בורג'ה שיביא את אישור האפיפיור אלכסנדר השישי לביטול נישואיו עם ז'אן נסיכת צרפת כדי שיוכל להינשא עם אן מברטאן - דבר שיבטיח את שליטתו על אדמות ממלכת נווארה. באותה עת, העיר היא מקום הולדתו של פרנסואה רבלה כותב הגרגנטואה ופנטגרואל ומי שנחשב בעיני רבים כ"שייקספיר הצרפתי".

החל מהמאה ה-16, ירדה העיר מחשיבותה כאשר בית המלוכה הצרפתי אינו גר בה עוד, והיא עברה לרשות הקרדינל רישלייה שהזניח את המבצר. העיר כולה השתנתה אך מעט מאותה תקופה עד למהפכה הצרפתית. החל מ-1968 נחשבה העיר העתיקה לאתר שימור היסטורי, תוך שחזור מתמיד לשימור ותיעוד העבר.

## יינות
200px|ממוזער|יין שינון משנת 1934
העיר נודעה ביינותיה, בייחוד הקברנה פראן "שינון" (כאשר רק יינות הגדלים ומיוצרים באזור יכולים להגדיר את עצמם ככאלה, ראו: כינוי מקור מבוקר) הגדל בסביבתה והמיושן במערות מיוחדות הנמצאות על גדות נהר הויין, כשיותר מ-11 מיליון ליטר יין מיוצרים מדי שנה. היין המקומי מכיל רק מעט רוז'ה ויין לבן (עד 8% אחוז), שלא כרגיל בעמק הלואר.

נכון ל-2005 היו רשומים 254 מגדלי ענבים ליין בקומונה, 221 יקבים המשויכים ל-16 חברות מסחריות.

## קישורים חיצוניים

* 
* מידע על שינון באתר משרד התרבות הצרפתי
* 
* 

## הערות שוליים

קטגוריה:סאנטר-עמק הלואר: ערים
גואלגואי

**גואלגואי** (בספרדית: **Gualeguay**) היא עיר בפרובינציית אנטרה ריוס, כ-226 ק"מ מבירת הפרובינציה פרנה וכ-234 ק"מ מבואנוס איירס. נכון ל-2010 מתגוררים בעיר 43,009 תושבים.

העיר נוסדה ב-19 במרץ 1783, בידי תומאס דה רוקמורה  שליח המשנה למלך של מלכות המשנה של ריו דה לה פלטה, חואן חוסה דה ורטיס אי סלסדו. דה רוקמורה ייסד גם את קונספסיון דל אורוגוואי ואת גואלגואיצ'ו ומי שהעניק לפרובינציה את שמה. בתחילה נקראה העיר על שמו של אנטוניוס מפדובה, "סן אנטוניו דה גואלגואי" והתגוררו בה כ-150 תושבים.

העיר שוכנת על גדות נהר גואלגואי (אשר על שמו היא נקראת) ובקרבתה נמצא נמל פוארטו רואיס, הקרוי על שם פדרו ודומינגו רואיס שהתיישבו במקום. במשך תקופה היה זה הנמל השלישי בגודלו בפרובינציה ושימש כנמל בינלאומי. אולם גובה המים הנמוך גרם לירידת קרנו של הנמל ושל העיירה שנבנתה בסמוך לו. כיום הנמל והעיירה נמצאים בתחומיה של העיר והנמל משמש בעיקר לדיג.

## קישורים חיצוניים

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:אנטרה ריוס: ערים
קטגוריה:יישובים שהוקמו ב-1783
ויין (נהר)

**נהר וִיֶין** (בצרפתית: **Vienne**, באוקסיטנית: **Vinhana**) הוא מחשובי הנהרות בדרום-מערב צרפת, ואורכו 363.3 ק"מ. הנהר הוא אחד מיובליו של נהר הלואר. הנהר חוצה את חבל לימוזן ופואטו-שראנט ולאורך מסלולו נבנו תחנות כוח הידרואלקטריות. שני מחוזות צרפת קרויים על שם הנהר, ויין בחבל פואטו-שראנט וויין עילית בחבל לימוזן.

ממוזער|נהר הוויין בלימוז'
תחילתו של הנהר כמעיין במחוז קרז שבחבל לימוזן, משם הוא זורם מערבה לכיוון העיר לימוז', שתעשיית הפורצלן הענפה בה התפתחה בעזרתו. לאחר מכן פונה הנהר צפונה, ובסיומו של דבר נשפך לתוך נהר הלואר.

## קישורים חיצוניים

* 

## הערות שוליים

קטגוריה:צרפת: נהרות
קוטסוולדס

**הקוטסוולדס** (באנגלית: **Cotswolds**) הוא אזור בחלקו הצפוני של דרום-מערב אנגליה בעל נוף ייחודי, אשר מוגדר כאזור יופי טבעי יוצא דופן.

הקוסוולדס הוא אזור כפרי והררי ברובו השוכן על רמה ממזרח לעמק הסוורן והאייוון. הקצה הדרומי של האזור נמצא סביב העיר באת' והקצה הצפוני מגיע עד לכביש המהיר M40 סמוך לעיירה סטרטפורד אפון אייבון. הקוטסוולדס, ששטחו 2,038 קמ"ר, נחשב לאזור היופי הטבעי יוצא הדופן הגדול באנגליה, מיקום הקוטסוולס בקרבת המרכזים העירוניים הגדולים באנגליה והנגישות בכבישים מהירים וקווי רכבת, הפכו את הקוטסוולדס לאחד האזורים המתוירים ביותר באנגליה.

אזור הקוטסוולדס מזוהה לאורך ההיסטוריה עם תעשיית הצמר וגידול כבשים ומאופיין בעיירות קטנות עם בתי אבן, עם שימוש נרחב באבן גיר בעלת גוון זהוב הייחודית לאזור הקוטסוולדס ומעניקה למבנים באזור מראה ייחודי.

## גאוגרפיה
הקוסטוולדס מתחלק בין מספר מחוזות; רובו מהווה את הצד המזרחי של מחוז גלוסטרשייר, בנוסף לחלקים קטנים במחוז אוקספורדשייר ממזרח, ווריקשייר וווסטרשייר מצפון ומדרום סאמרסט ווילטשייר. כאמור אזור הקוטסוולדס מאופיין באוכלוסייה כפרית, גבעות ועמקים ועוברים בו מספר נהרות ונחלים. סביב לקוטסוולדס ישנם מספר מרכזים עירוניים שאינם נכללים בשטחי אזור היופי הטבעי המוגדר, בהם העיר באת' מדרום, גלוסטר וצ'לטנהאם ממערב, סווינדון ואוקספורד ממזרח והעיר ברמינגהאם, כ-20 קילומטרים מצפון.

## תמונות

St Luke's church and a cottage, Frampton Mansell - geograph.org.uk - 581144.jpg|כנסיית סיינט לוקס
Calcotmanordown.jpg|אחוזת קלקוט
View across Cleeve Common - geograph.org.uk - 38060.jpg|קליב קומון, נוף טיפוסי באזור
Duntisbourne Rouse ford - geograph.org.uk - 462279.jpg|הכפר דנטיסברן רוז
Owlpen in 2007.jpg|אחוזת אולפן


## קישורים חיצוניים

* אודות הקוטסוולדס באתר מחוז קוטסוולדס
* cotswolds.com
* the-cotswolds.org 
* מדריך מבקרים לקוטסוולדס
* 
* 
* 

קטגוריה:אנגליה: גאוגרפיה
קטגוריה:גלוסטרשייר
קטגוריה:סאמרסט
קטגוריה:אוקספורדשייר
קטגוריה:אזורי יופי טבעי יוצא דופן
כילדברט

**כילדברט** (**Childebert**) הוא שמם של מספר מלכים פרנקים.

קטגוריה:השושלת המרובינגית
קטגוריה:שמות פרטיים
רזון בן אלידע

**רְזוֹן בֶּן אֶלְיָדָע** היה שר גדוד בצבא הדדעזר מלך ארם צובא שמרד בעת המלחמה בדוד והשתלט על דמשק. רזון היה "שטן" לישראל בתקופת שלמה עד שמלך על כל ארם. בספר מלכים מסופר שהוא אחד משלושת ה"שטנים" שקמו לשלמה כעונש על חטאיו שכללו נשיאת נשים נכריות ואולי גם עבודה זרה.
לדעת חז"ל שטנים אלו נרמזו כבר בנבואת נתן הנביא לדוד לאחר העלאת הארון לירושלים: 

## שמו ומוצאו
ב נכתב:  יש הסוברים כי  הוא רזון בן אלידע. אחרים טוענים כי חזיון זה הוא מלך משושלת אחרת ששלטה בדמשק לאחר שלטון רזון בן אלידע. 

יש הסוברים כי רזון הוא שם תואר שאימץ לעצמו בעת ששלט. שם תואר מקביל קיים במשלי: "בְּרָב עָם הַדְרַת מֶלֶךְ וּבְאֶפֶס לְאֹם מְחִתַּת רָזוֹן." שם התואר רזון דומה לתואר רוזן, המופיע גם בשירת דבורה. השם רזון גם מופיע בכתובות פיניקיות.

## הערות שוליים

קטגוריה:אישים בספר מלכים
קטגוריה:שלמה
קטגוריה:ארמים
קטגוריה:מלכי ארם דמשק
טמאגו

250px|ממוזער|מחבת מאקיאקינאבה המשמשת להכנת טמאגו
**טמאגו** או **טמאגו יאקי** (ביפנית: **卵焼き**) היא סוג של חביתה יפנית העשויה שכבות. ביפנית, טמאגו פירושו ביצה, ויאקי פירושו צלוי, ולכן טמאגויאקי מתורגם ל"ביצה צלויה". כדי להכין את המנה הקלאסית הזו, מגלגלים שכבות של קרפ ביצים דק במחבת, עוטפים אותו בצורת בול עץ ופורסים אותו לחתיכות בגודל ביס שניתן להרים בעזרת מקלות אכילה.

בניגוד לחביתה מערבית טיפוסית, טמאגו יאקי יפני משתמש בתערובת ביצים בטעם דאשי, רוטב סויה, מירין וסוכר. תיבול זה מעניק לו טעם מתוק קלות ומלוח. לרוב, טמאגו מוכנת במחבת מרובעת הנקראת "מאקיאקינאבה".

את הטמאגו מכינים מביצים, חומץ אורז ולעיתים סוכר ורוטב סויה. ישנם מתכונים המכילים גם סאקה ומירין.
ישנם עשרות סוגים של טמאגו.

טמאגו יאקי (卵焼き או 玉子焼き) היא חביתה יפנית מגולגלת, מתוקה קלות אך מלוחה, עם מרקם קרמי הדומה למיני בר של כריות זהובות. טמאגו יאקי אהוב מאוד בקרב ילדים ומבוגרים יפנים. היא מוגשת בארוחת בוקר יפנית כמקור לחלבון, כתוספת לבנטו (קופסת אוכל יפנית) או על סושי. גרסה מתקדמת זו, הנקראת דאשי מאקי טמאגו מתובל בציר דאשי, נהנית בעיקר מאזור קנסאי (אוסקה).

*אונסן טמאגו* היא ביצה שמבושלת באיטיות במי מעיין חם בטמפרטורה של כ-64 מעלות צלזיוס, עד שהחלבון נעשה רך והחלמון קרמי. תהליך ההכנה דורש שמירה על טמפרטורה מדויקת ותלוי בתנאי הסביבה. התוצאה שונה מביצה עלומה רגילה, ונחשבת לייחודית למעיינות החמים ביפן.

## קישורים חיצוניים

*

## הערות שוליים

קטגוריה:המטבח היפני
קטגוריה:מאכלי ביצים
קטגוריה:סושי
אקספיניטי מובייל ארנה

**אקספיניטי מובייל ארנה** (באנגלית: **Xfinity Mobile Arena**) הוא אולם ספורט בפילדלפיה המארח כיום את פילדלפיה 76', פילדלפיה פליירס, פילדלפיה סול ואת קבוצת הכדורסל של אוניברסיטת וילאנובה "וילאנובה ויילדקאטס" בתור אולם אלטרנטיבי.

ביולי 2016 נערכה באולם ועידת המפלגה הדמוקרטית שבה נבחרה הילרי קלינטון כמועמדת המפלגה בבחירות לנשיאות ארצות הברית שנערכו בנובמבר 2016.

## קישורים חיצוניים

* 

קטגוריה:ארצות הברית: אצטדיונים ומתקני ספורט
קטגוריה:אולמות כדורסל בארצות הברית
קטגוריה:פילדלפיה: ספורט
קטגוריה:פילדלפיה 76'
קטגוריה:פילדלפיה: מבנים
מצר וילקיצקי

**מצר וילקיצקי** (ברוסית: **Пролив Вилькицкого**; *Proliv Vilkitskogo*) הוא מצר ים ברוסיה (בצפון מחוז קרסנויארסק) בין חצי האי טיימיר מדרומו לבין האי בולשביק (Большевик; האי הדרומי ביותר בארכיפלג סברניה זמליה) מצפונו. המצר מקשר בין ים קארה ממערב לבין ים לאפטב ממזרח.

רוחבו של המצר בנקודה הצרה ביותר הוא 56 ק"מ (בין כף צ'ליוסקין לבין לכף טיימיר), עומקו נע בין 100 ל-150 מטרים בחלקו המערבי (באזור איי הייברג) ומגיע לכדי יותר מ-200 מ' בחלקו המזרחי. אורכו – כ-130 ק"מ.

ביציאה המזרחית מהמצר, בים לאפטב, מרחק של כ-42 ק"מ דרום-מזרחית לאי בולשביק, שוכן האי מאלי טיימיר (Малый Таймыр). בסמוך לו, מצפון-מערב, ממוקם אי קטן יותר – סטרוקדומסקי (остров Старокадомского), שבינו לבין האי בולשביק עובר מצר יבגנוב (пролив Евгенова).

מצר וילקיצקי הוא המצר הצפוני ביותר במעבר הצפון-מזרחי או בנתיב הימי הצפוני הרוסי. חוקר האזור הארקטי, הברון אדולף אריק נורדנשלד, היה הראשון לגלות את המעבר ולחצות את המצר ב-1878. עם זאת, המצר קרוי על שמו של בוריס וילקיצקי (Борис Андреевич Вилькицкий), קצין בצי הרוסי הקיסרי, הידרוגרף ומגלה ארצות, שהגיע אליו ב-1913.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
וילקיצקי
וילקיצקי
קטגוריה:חבל מנהלי קרסנויארסק: גאוגרפיה
קפיטל ואן ארנה

**קפיטל ואן ארנה** (באנגלית: **Capital One Arena**) הוא אולם ספורט בוושינגטון הבירה. האולם מארח את קבוצת וושינגטון ויזארדס מליגת ה-NBA, את קבוצת וושינגטון מיסטיקס מליגת ה-WNBA, ואת קבוצת "ג'ורג'טאון הויאס" – נבחרת הכדורסל של אוניברסיטת ג'ורג'טאון. כמו כן הוא משמש אולם ביתי לקבוצת ההוקי קרח וושינגטון קפיטלס מליגת ה-NHL.

מכונה בפי האוהדים המקומיים "תא הטלפון" (The Phone Booth) עקב זיהויו עם חברות תקשורת שאימצו אותו לאורך השנים ונתנו לו את שמותיו (כגון "ורייזון תקשורת").

## קישורים חיצוניים

* 

קטגוריה:ארצות הברית: אצטדיונים ומתקני ספורט
קטגוריה:אולמות כדורסל בארצות הברית
קטגוריה:וושינגטון די. סי.: ספורט
קטגוריה:וושינגטון די. סי.: מבנים
קטגוריה:וושינגטון ויזארדס
הסתברויות בברידג'

במשחק הברידג'  הסתברויות מתמטיות  ממלאות תפקיד חשוב. שחקן היודע את ההסתברויות ומשחק בהתאם עשוי להצליח יותר משחקן שאינו יודע אותן. ההסתברויות המוצגות בהמשך הם הסתברויות אפריוריות ולא הסתברויות מותנות כאשר ידוע מידע נוסף.

## הסתברויות לתבניות של יד
תבנית של יד (באנגלית: Hand Pattern) היא חלוקת 13 הקלפים ביד לפי סדרות. כך למשל תבנית של 4-3-3-3 היא תבנית בה יש 4 קלפים באחת הסדרות ו-3 קלפים בכל אחת מהסדרות האחרות. קיימות 39 תבניות כאלה אבל רק ל-13 מהן יש הסתברות של מעל ל-1%. חשוב לשים לב שהתבניות לא מגדירות איזה אורך (מספר קלפים) יש בכל סדרה. כך למשל בתבנית של 4-3-3-3 יש 4 אפשרויות שונות שבכל אחת מהן 4 קלפים בסדרה אחרת.

בטבלה להלן מופיעות כל 39 האפשרויות. הטבלה מסודרת לפי הסתברות החלוקות מהגבוהה לנמוכה.

ניתן לקבץ את התבניות לקבוצות בעלות מאפיינים משותפים. הטבלה הבאה מסכמת את הסתברות הקבוצות.

## הסתברויות לנקודות גבוהות ביד
נקודות גבוהות (באנגלית:  High Cards Points. בראשי תיבות HCP) נספרות על פי השיטה של מילטון: אס - 4 נקודות, מלך -3 נקודות, מלכה - 2 נקודות ונסיך נקודה אחת. מקסימום הנקודות בחבילת קלפים הוא 40 נקודות (10 נקודות בכל סדרה).

הטבלה הבאה מתארת את ההסתברות לקבל מספר נקודות מסוים ביד.

 
הטבלה הבאה היא עיבוד של מספר נתונים מכמה טבלאות.  נבחרו נתונים על הסתברות לקבל טווח נקודות גבוהות מסוים. נבחרו טווחים שיש להם משמעות בשיטות ההכרזה הנפוצות בברידג'. 

## הסתברויות לחלוקת קלפים בשתי ידי המגנים
בטבלה להלן מופיעות ההסתברויות לחלוקות הקלפים החסרים בסדרה בידיים המוסתרות של שני המגנים. הטבלה מסודרת ממספר קטן של קלפים למספר גדול של קלפים.

## ראו גם
* עקרון הבחירה המוגבלת
* אמיל בורל
* אנדרה שרון

## קישורים חיצוניים

* Against All Odds,Richard Pavlicek
* High Card Expectancy,Richard Pavlicek
* Bridge Probabilities and Combinatorics,Durango Bill


## הערות שוליים

קטגוריה:ברידג'
קטגוריה:סטטיסטיקה
קטגוריה:תורת ההסתברות
כביש אחד (כתב עת)

**כביש אחד** הוא כתב עת ישראלי בנושאי תרבות ורוח. המגזין יוצא לאור על ידי עמותה באותו שם שבסיסה בירושלים, המקיימת אירועי תרבות משותפים לדתיים וחילונים.
## היסטוריה
מגזין "כביש אחד" נוסד על ידי השותפים אילן לבנון ויחיאל נחמני בשנת 2011, במטרה ליצור תרבות המחברת בין מגזרים שונים בחברה הישראלית. מקור השם ׳כביש אחד׳ הוא בהשראת כביש מספר 1 המחבר בין ירושלים לתל אביב. עיצוב הגיליון הראשון של כתב העת מומן עצמאית בידי המייסדים וצוות המגזין, ונמשך שנתיים וחצי. בין אנשי התרבות שכתבו גיליונות נמנים נועה ירון-דיין, דוד בן-יוסף, עידו הרטוגזון, ודני לסרי. על מנת לממן את הפצת המגזין הראשון, הצוות הפעיל קמפיין מימון המונים שזכה להצלחה וגייס 50,000 ש"ח.

עמותת "כביש אחד" הוקמה בשנת 2013. במהלך השנים העמותה עסקה בעיקר בהוצאת כתב העת המודפס, ועד סוף שנת 2017 העמותה הוציאה לאור עשרה גליונות של המגזין וכן אסופות שירה והגות. 

במהלך 2016 הקבוצה הצטרפה לגרעין האמנים המייסד של בית אליאנס בירושלים. "כביש אחד" הייתה אחראית למרבית אירועי התרבות שהתקיימו בבית אליאנס עד סגירתו וכן לחלק מאירועי התרבות שהתקיימו במוזיאון מגדל דוד בין השנים 2018-2020. כיום העמותה עוסקת בהפקת אירועי תרבות המתקיימים ברחבי העיר ירושלים ועוסקים בחיבור בין מגזרים ורעיונות בחברה הישראלית.

## הקונגרס הקיומי
בשנת 2022 ייסדה העמותה פסטיבל מוזיקה ותרבות שנתי המוקדש כולו ליצירתו של אהרון דוד גורדון. בין המוזיקאים שהופיעו בפסטיבל נמנים אהוד בנאי, ריף כהן, אלון עדר, גיל רון שמע, שי סול, שלמה בר, יעל דקלבאום, אביב בכר, וכן החוקרים מוקי צור, נעמה שקד, ד״ר אילון שמיר, ד״ר עינת רמון, עידית שלו ועוד. בפסטיבל מתקיימים סדנאות יצירה לצד מופעי מוזיקה, כיתות אמן וקבוות לימוד.

## פסטיבל יוצאי התיבה
בנוסף, החל משנת 2018, מקיימת העמותה פסטיבל מוזיקה שנתי המתקיים ברחבי העיר ירושלים ומקודש ליצירתם של מוזיקאים ישראלים מהעבר וכן ליצירה עכשווית בסצנת מוזיקת האינדי הישראלי. במסגרת הפסטיבל התקיימו ערבי מחווה ייחודיים לאמנים זוהר ארגוב, סשה ארגוב, מאיר אריאל, מאיר בנאי, גבריאל בלחסן, ענבל פרלמוטר, אריק איינשטיין נעמי שמר ועוד. בין האמנים שהופיעו בפסטיבל לאורך השנים נמנים המוזיקאים נעם רותם, נעם ענבר, מורין נהדר, ערן צור, עלמה זוהר, אלי זולטא, יובל מנדלסון, עטר מיינר, שי בן צור, ריף כהן, גלעד ויטל, רואי לוי (שוטי הנבואה), ענת מלמוד, טל הפטר, מאיה בלזיצמן, דויד פרץ, נדב אזולאי, עמיר לב, יוסי בבליקי, מיקה דוארי, ואדים מכונה, אריק ברמן, להקת עלמא ועוד.

## קישורים חיצוניים
* 
## הערות שוליים

קטגוריה:ירושלים: תרבות
קטגוריה:ירושלים: ארגונים
קטגוריה:ישראל: כתבי עת
האיל סאלח

**האיל סאלח** (26 דצמבר 1943 – 29 במאי 2025) היה קצין בצה"ל בדרגת תת-אלוף, כיהן כמפקדו הראשון של גדוד חרב, כמפקד חטיבת שריון וכמפקד אוגדה 85. הוא היה הדרוזי הראשון שמילא תפקידים אלו.
## ביוגרפיה
סאלח גדל במע'אר ולמד בבית ספר תיכון בנצרת. בנעוריו היה פעיל במק"י והשתתף בהפגנות נגד הממשל הצבאי.

התגייס בנובמבר 1961 ליחידת המיעוטים, עבר קורס מ"כים בג'וערה וחזר ליחידתו כמפקד. לאחר מאבק ממושך יצא לקורס קצינים ואחריו שירת כמפקד מחלקה ביחידה. שירת כמפקד חטמ"ר עין יהב בערבה ומפקד משמר פארן. ומנע כניסת מחבלים ופיגוע באזור נאות הכיכר. לאחר קורס מפקדי פלוגות הדריך בבית הספר לחי"ר. במלחמת יום הכיפורים השתתף בלחימה בגזרת רמת הגולן. לאחר המלחמה מונה למפקד גדוד מילואים ובהמשך מונה למפקדו הראשון של גדוד 299, גדוד סדיר שהתבסס על חיילים דרוזים, ופיקד עליו עד 1976. לאחר מכן שירת כסגן מפקד חטיבה, למד במכללה הבין-זרועית לפיקוד ולמטה וב-1979 מונה למפקד חטיבה – חטמ"ר 406 בערבה. הוא עבר הסבה לשריון ושירת כסגן מפקד אוגדה ומפקד חטיבה 691 (שנקראה בעבר 274), חטיבת שריון במילואים באוגדה 440. באוקטובר 1986 קודם לדרגת תת-אלוף ומונה למפקד אוגדה מרחבית 85 (אוגדת העמקים), גם בכך היה לדרוזי הראשון בדרגת תת-אלוף וכמפקד אוגדה.

סאלח היה נשוי ואב לשבע בנות ושני בנים.

## קישורים חיצוניים

## הערות שוליים

קטגוריה:תתי-אלופים בצה"ל
קטגוריה:קצינים דרוזים ישראלים
קטגוריה:מפקדי אוגדות
קטגוריה:מפקדי חטיבה 274
קטגוריה:חיילי חיל הרגלים במלחמת יום הכיפורים
קטגוריה:מע'אר: אישים
קטגוריה:ישראלים שנולדו ב-1949
קטגוריה:ישראלים שנפטרו ב-2025
לה מונה

**תיאטרון לה מוֹנֶה** (בצרפתית: **Théâtre Royal de la Monnaie** או **La Monnaie**; בפלמית: **Koninklijke Muntschouwburg** או **de Munt**) הוא תיאטרון בבריסל, בלגיה. משמעות שני שמותיו היא "התיאטרון המלכותי של המטבעה".

האופרה הלאומית של בלגיה, שהיא מוסד פדרלי, לקחה לעצמה את שם התיאטרון המשמש לה משכן קבע. על כן, "לה מונה" או "דה מונט" מתייחסים הן למבנה והן ללהקת האופרה.

כבית האופרה הראשון במעלה של בלגיה זהו אחד ממוסדות התרבות היחידים שמקבל מימון מן הממשל הפדרלי של בלגיה. בתי אופרה אחרים בבלגיה, כגון ה"פלאמזה אופרה" וה"אופרה רויאל דה ואלוני" פועלים במימון ממשלות מחוזיות.

## היסטוריה
ממוזער|250px|לה מוניי" כפי שהוא נראה כיום.
בשלושת העשורים האחרונים השיב לעצמו "לה מוניי" את מקומו בקרב בתי האופרה הראשונים במעלה באירופה, הודות למאמצים של רצף המנהלים, ז'ראר מורטייה וברנרד פוקורולה והמנהלים המוזיקליים סילוון קמברלינג ואנטוניו פאפאנו.

הבניין הנוכחי הוא התיאטרון השלישי באתר זה. החזית נבנתה בשנת 1818, עם שינויים מקיפים בשנים 1856 ו-1986. הפואיה והאולם נבנו בשנת 1856, אבל כמעט כל יסוד אחר בבניין הנוכחי חודש ושופץ באופן יסודי בשנות ה-80' של המאה ה-20.

### התיאטרון של ג'ו-פאולו בומברדה, 1700 עד 1818
תיאטרון הקבע הציבורי הראשון למופעי אופרה של החצר ועיריית בריסל נבנה בין 1695 ל-1700 על ידי האדריכלים פאולו ופייטרו בצי, כחלק מתוכנית השיקום לאחר הפצצת בריסל. הוא נבנה על מגרש הבניין ששימש כמטבעה. שם האתר "לה מונה" (המטבעה) נשמר כשם התיאטרון במאות הבאות. על הקמת התיאטרון הורה מקסימיליאן השני עמנואל, הנסיך הבוחר מבוואריה, אז מושל ארצות השפלה ההבסבורגיות. הנסיך הבוחר הטיל על הגזבר שלו, ג'ו-פאולו בומברדה, את המשימה לממן את המיזם ולפקח עליו. התאריך המדויק של ההצגה הראשונה בשנת 1700 איננו ידוע.

## קישורים חיצוניים

* 


* ''La Monnaie'' digital opera archives
* Images of the 1999 renovation (with text in English, Dutch and French) from aboutrestoration.eu

קטגוריה:בלגיה: בתי אופרה
קטגוריה:בריסל: תרבות
אהלה ואהליבה

**אָהֳלָה** ו**אָהֳלִיבָה** הן שתי דמויות סמליות המתארות את ממלכת ישראל וממלכת יהודה בנבואת יחזקאל בפרק כ"ג, ואחר כך גם ביצירות ספרותיות נוספות.

## בנבואת יחזקאל
#### המשל
ה' מספר ליחזקאל על שתי אחיות שגדלו במצרים וכביכול נישאו לה'. בתחילה זנתה אהלה והעדיפה את אשור ומצרים ולכן ה' נתנה ביד אשור שהרגו אותה ולקחו לעבדים את בניה ובנותיה. לאחר מכן, ראתה אהליבה אחותה ועשתה כאהלה. גם היא העדיפה את אשור וכשדים. לכן ה' אומר לאהליבה שכל מאהביה - עמי בבל ואשור - יבואו וישפטוה, יפילו אותה בחרב, וייקחו את בניה ובנותיה לגלות וכך היא לא תוכל לזנות יותר. בנוסף הנביא אומר שכך כל הנשים תלמדנה לא לעשות כמעשיהם.

#### הנמשל
אהלה היא ממלכת ישראל שיש לה את האוהל (=המקדש) שלה, ואהליבה היא ממלכת יהודה שנמצא בה אהלו של ה' (=בית המקדש). ה' הוציא את שתיהן ממצרים ובחר בהן. תחילה, ממלכת ישראל בראשות ירבעם התחילה לעבוד לעגלים, ולאחר מכן, בהנהגת אחאב, גם לבעל. הנביא מזכיר גם עבירות נוספות כמו חילול שבת, שחיטת בנים ועבודה זרה בתוך המקדש שמחללת את קדושתו. לכן הנביא אומר שבבל ואשור ישפטו את ממלכת יהודה כדין נואפים ורוצחים (הריגת ילדיהם ושריפת בתיהם), ויחריבו את יהודה. כתוצאה מכך, כל העמים בעולם ידעו לא לחטוא יותר.

ככלל, המשלת עם ישראל או ממלכת יהודה לאישה והמשלת עבודה זרה לזנות של אותה אישה, היא מוטיב נפוץ בנבואות של יחזקאל ונביאים אחרים (בעיקר הושע).

## שימושים מאוחרים
הכינויים אהלה ואהליבה משמשים בפי הפייטנים ככינויים לממלכת ישראל ויהודה או אף לעם ישראל סתם. לא כל שימוש כזה הוא גם שימוש במשל של יחזקאל או האנשת הדמויות, ולעיתים מדובר בכינוי סתם. כך למשל בפיוט המפורסם "אל נורא עלילה" שחיבר רבי משה אבן עזרא לתפילת נעילה ביום כיפור.

אולם, פיוטים אחרים משתמשים בכינויים אלו כהאנשה של ממלכת ישראל וממלכת יהודה, בעקבות נבואת יחזקאל. דוגמה מפורסמת לכך היא הקינה "שומרון קול תתן" שחיבר רבי שלמה אבן גבירול, המתארת "ויכוח" בין אהלה לאהליבה. ויכוח דומה, קדום יותר, מתואר בקינה של רבי אלעזר בירבי קליר המופיעה בנוסח איטליה.

## לקריאה נוספת
* 

## קישורים חיצוניים

* 

קטגוריה:יחזקאל
קטגוריה:האנשת מדינות
חטיבה 274

[ממוזער|שמאל|נגמ"ש [BTR-50, מיחידה 88 - דב לבן, הייתה בבוקר מלחמת יום הכיפורים תחת פיקוד חטיבה 274. בפרוץ המלחמה נשלחה ביחד עם גדוד 225 מחטיבה 274 לאזור שארם א-שייח' ומשם עברה לא-טור עד 15 באוקטובר, לאחר מכן הצטרפה לחטיבה 14 ושירתה ב-2 צידי התעלה.]]
**חטיבה 274** (נקראה גם **חטיבה 691** ו**עוצבת ירושלים**) הייתה חטיבת שריון בצה"ל שהפעילה טנקי טירן.

החטיבה פורקה בשנת 1986.

## היסטוריה
החטיבה הוקמה ב-1969 ומפקדה הראשון היה אלוף-משנה גדעון אלטשולר, החטיבה איגדה תחתיה את כל יחידות טנקי הטירן, טנקי שלל שנפלו בידי צה"ל בעיקר במלחמת ששת הימים ועברו הסבה ושיפורים לשימושו. החטיבה כללה 4 גדודים: 25, 225, 227, ו-228. ב-1971 צורפה לחטיבה יחידה 88 - דב לבן שהתבססה על רק"ם שלל אמפיבי. בנוסף כללה החטיבה פלוגת סיור על ג'יפים, פלוגת קשר, פלוגת רפואה ומערך תחזוקה חטיבתי עצמאי. הרכב הקל של החטיבה התבסס אף הוא על שלל מלחמה.

במלחמת יום הכיפורים פיקד על היחידה אלוף-משנה יואל גונן, יחידות מחסני החירום של החטיבה היו במחנה חסה (גדוד 25, גדוד 227 וגדוד 228) ובמרחב שלמה (גדוד 225 ויחידה 88). החטיבה למעט גדוד 225 ויחידה 88, שימשה כעתודה פיקודית ונערכה במרחב רפידים. החטיבה השתתפה בקרב השריון ב-14 באוקטובר. למחרת עברה החטיבה תחת פיקוד "כוח נמר" בפיקודו של ששון יצחקי, החטיבה לחמה בקרבות על מתחמי "חמוטל" ו"מכשיר". במקביל ללחימת החטיבה לחמו גדוד 225 ויחידה 88 בגזרה הדרומית-מערבית של סיני, במנותק ממטה החטיבה. 52 מחיילי החטיבה נהרגו במלחמה. בתום הקרבות נותרה יחידה 88 תחת פיקוד חטיבה 14 ממערב לתעלת סואץ. גדוד 225 היה הבסיס להקמת חטיבה 265 תחת פיקוד אוגדה 440 ונערך מול הארמייה המצרית השלישית. הגדודים 25, 227 ו-228 של החטיבה נערכו מול הארמייה המצרית השנייה.

לאחר המלחמה צורפה החטיבה לאוגדה 440 ומספרה שונה לחטיבה 691. החטיבה פורקה ב-1986.

תג היחידה עוצב על ידי גרשון גרא, בן דודו של אלטשולר. התג כולל רקע שחור ומגן ירוק שהם צבעי חיל השריון, השיבולים בתג נלקחו מסמל הפלמ"ח, הכוכב הצהוב מייצג את השמש, והאריה מסמל את ירושלים. מספר החטיבה 274 נבחר כיוון שמייצג בגימטריה את הביטוי "כח מור" על שם בתו של אלטשולר, מור.

החטיבה הוקמה מחדש ב-2010. מפקד החטיבה הוא אל"ם רפי אבירם.

## מפקדי החטיבה

## קישורים חיצוניים
* רס"ן (מיל.) יובל שחף, חטיבה 274, חטיבת "הטירנים" הראשונה בצה"ל, סיפור הקמתה ופעילותה במלחמת יום הכיפורים , אתר יד לשריון
*חטיבה 274–691, באתר יד לשריון

## הערות שוליים

*
274
274
קטגוריה:אוגדה 440
קטגוריה:נשק שלל בצה"ל
מכסף

**מכסף** (באנגלית: **Michsaf**) הוא בית חרושת ישראלי לסכו"ם, בבעלות קיבוץ ניר עם.
## היסטוריה
בית חרושת מכסף הוקם כבית מלאכה למתכת על ידי ד. פרידלנדר שהביא מכונות מגרמניה, י. פטר שהביא את המבנה ברחוב שינקין 40, ומר ורמן, תעשיין שעלה מהולנד. בתחילה עשה בית החרושת מלאכות שונות במתכת שכללו שיניים תותבות, סכו"ם ותכשיטים, אך במהרה נודע בכלי הסכו"ם המהודרים שלו. בית החרושת עבר לחולון אך לא הצליח ובשנת 1940 נמכר לזאב לוינסון ששינה את שמו ל"מכסף". פרידלנדר המשיך בייצור נפרד של סכו"ם בפרדס כץ. בית חרושת מכסף היה למוביל בייצור סכו"ם בארץ ישראל והמשיך לייצר כלי סכו"ם יוקרתיים, גם לייצוא, תוך הבטחת אחריות ל-25 שנה. 

בנובמבר 1945 התקיימה שביתה בבית החרושת, שבעקבותיו הועלו משכורות העובדים. בשנת 1953, על רקע קשיים בשיווק התוצרת, פוטרו פועלים רבים ונותרו כ-20 עובדים מתוך 130 שעבדו בו קודם לכן. הקשיים נמשכו אל תוך שנת 1955. בנובמבר 1955 נחתם הסכם על העברת המפעל לירושלים. בפברואר 1957 הוגשה בקשה לפירוק המפעל לאחר שצבר חובות כבדים. 

ביוני 1960 נסגר המפעל בגלל קשיים כלכליים. באוגוסט 1960 נקנס מכסף על אי הגשת דו"חות מס. בשנת 1961 רכש קיבוץ ניר עם את מכסף, שהיה בהליכי פירוק.

בשנת 1987 המפעל נקלע שוב למצוקה כלכלית אך נחלץ ממנה.

## מוצרים
המוצר המרכזי של מכסף הוא סכו"ם, מתוצרת עצמית ומייבוא. בנוסף לכך, מייצרת מכסף מגוון של סירים, כלי בית ומתנות. בשנת 2010 החלה לייצר, בשיתוף עם חברה אמריקאית, מחבת קֵרָמית.

## קישורים חיצוניים
* 
*  תעשיית מוצרי כסף וציפוי בבית חרושת מכסף, '''1947''', באתר ארכיון הסרטים הישראלי בסינמטק ירושלים

## הערות שוליים

קטגוריה:תעשיית מתכת בישראל
קטגוריה:ניר עם
קטגוריה:כלי אכילה
קטגוריה:הנגב: תעשייה
דב קלי

**דב קלי** (נולד ב-14 באוקטובר 1932) הוא קצין צה"ל בדימוס בדרגת אלוף-משנה, פיקד על גדוד 58 במלחמת יום הכיפורים ושירת כמפקד חטיבה 204.

## חייו
קלי נולד בעיירה ברשט (Bereşti) שברומניה בשם ברנרד קליין. ב-1939 גורשה משפחתו לעיר גאלאץ בה שהו עד הגעת הצבא האדום ב-1944. בתום מלחמת העולם השנייה הצטרף לתנועת הנוער גורדוניה. ביולי 1946 העפיל לארץ ישראל באוניית המעפילים "הגנה", האונייה נתפסה על ידי השלטונות הבריטים והמעפילים הושמו במחנה המעצר בעתלית. למד בחוות הלימוד בירושלים ובמלחמת העצמאות לחם במסגרת ארגון ההגנה בקרבות על הגנת העיר. לאחר המלחמה למד במקווה ישראל.

באוקטובר 1950 התגייס לצה"ל ושירת כלוחם וכקצין בחיל הרגלים. השתחרר ב-1959 לאחר שעשה הסבה לשריון. עבד במשרד החקלאות, ובמלחמת ששת הימים גויס לשירות מילואים כסגן מפקד גדוד 58 בחטיבה 14 בגזרת סיני. ב-1969 חזר לשירות הקבע ונשלח לסינגפור, שם הדריך עד 1972 את הצבא המקומי בלוחמת שריון. בשובו הדריך בשנים 1974-1973 את קורס מפקדי הפלוגות בבית הספר לשריון ובמינוי משני פיקד על גדוד חרמ"ש 58 בחטיבה 570. במלחמת יום הכיפורים פיקד על הגדוד ולחם עמו בגזרת רמת הגולן. בשנים 1975-1974 שימש כסגן מפקד חטיבה 670. בשנים 1976-1975 פיקד על חטיבה 204, בשנים 1978-1976 שימש סגן מפקד אוגדה 440 ובשנים 1981-1978 שימש כמדריך ראשי במכללה הבין-זרועית לפיקוד ולמטה. במלחמת לבנון הראשונה שירת כקצין קישור בגיס 479.

לאחר שחרורו עבד במפעל שטיחי כרמל, בחוטי קיסריה וכיהן כמנכ"ל סלילים חולה בקריית שמונה.

## קישורים חיצוניים

* סיפור חייו, באתר "לדורות"
* 

קטגוריה:חברי גורדוניה
קטגוריה:מפקדי חטיבה 27
קטגוריה:מפקדי גדודים במלחמת יום הכיפורים
קטגוריה:מנכ"לים יוצאי שירות קבע בצה"ל
קטגוריה:לוחמי ההגנה
קטגוריה:אלופי-משנה בצה"ל
קטגוריה:ישראלים ילידי רומניה
קטגוריה:עולים לאחר מלחמת העולם השנייה
קטגוריה:חיילי צה"ל במלחמת העצמאות
קטגוריה:חיילי חיל השריון במלחמת ששת הימים
קטגוריה:חיילי חיל השריון במלחמת יום הכיפורים
קטגוריה:ישראלים שנולדו ב-1932
חיים אלקן

**חיים אלקן** (נולד ב-3 באוקטובר 1945) הוא קצין צה"ל במילואים בדרגת אלוף-משנה, כיהן כמפקד חטיבה 421.

אלקן עשה את שירותו הצבאי בחיל השריון. במלחמת ההתשה פיקד על פלוגה ב' בגדוד 52 בחטיבה 14 שלחמה בקו בר-לב. במלחמת יום הכיפורים היה חניך במכללה לפיקוד ולמטה ובמינוי חירום צורף לגדוד 410 של חטיבה 600 כסגן מפקד הגדוד. במהלך המלחמה נטל פיקוד על הגדוד לאחר שהמג"ד אמנון מרטון ומחליפו יהודה בכר נפצעו, הוא פיקד עליו במהלך הקרב על כיבוש מתחם "מכשיר", ב-10 באוקטובר העביר את הפיקוד ליהודה גלר. בהמשך הלחימה הוטל עליו לגרור את גשר הגלילים לגדות תעלת סואץ, פעולה שהושלמה לאחר קשיים רבים בהצלחה., ב-20 באוקטובר נפצע ופונה לטיפול. לאחר המלחמה מונה אלקן למפקד גדוד 46 בחטיבה 401. בהמשך שירותו פיקד על חטיבה 421 ושימש סגן מפקד אוגדה.

לאחר שחרורו עבד בחברת שופרסל, בה היה מנכ"ל חברת הבת "קטיף", יושב ראש "גידרון תעשיות", סמנכ"ל לוגיסטיקה, סגן נשיא וממלא מקום בפועל של מנכ"ל החברה, עד פרישתו בסוף שנת 2003. מכהן כיו"ר אגודת מושב גן הדרום.

## הערות שוליים

קטגוריה:חיילי חיל השריון במלחמת יום הכיפורים
קטגוריה:מנכ"לים יוצאי שירות קבע בצה"ל
קטגוריה:מפקדי חטיבה 421
קטגוריה:מפקדי גדודים בחטיבה 401
קטגוריה:אלופי-משנה בצה"ל
קטגוריה:עובדי שופרסל
קטגוריה:גן הדרום: אישים
קטגוריה:ישראלים שנולדו ב-1945
היער הלאומי טונגס

**היער הלאומי טונגס** הוא יער לאומי ששוכן בדרום-מזרח אלסקה (אלסקה פאנהנדל), ארצות הברית. הוא היער הלאומי הגדול ביותר בארצות הברית ושטחו מתפרס על פני 69,000 קמ"ר (17 מיליון אקרים). היער הוא חלק מאזור אקולוגי שהוגדר על ידי הקרן העולמית לשימור חיות הבר כיער הגשם הגדול בעולם, וככזה שמהווה בית גידול למינים נדירים ולמינים בסכנת הכחדה, הן מבחינת בעלי החיים שבו והן מבחינת הצומח. היער מנוהל על ידי שירות היערות של ארצות הברית וכולל בתוכו הרים, איים כגון ארכיפלג אלכסנדר, פיורדים וקרחונים.

## היסטוריה
ב-1902 הכריז נשיא ארצות הברית תאודור רוזוולט על ארכיפלג אלכסנדר כעל יער לשימור. ב-1907 הוא הרחיב את השמורה לשטח יער טונגס. ב-1908 התווספו שני יערות לשמורה ויצרו יחד אזור שמקיף את רוב שטחה של דרום אלסקה. במשך השנים נוספו עוד שטחים ליער הלאומי.

## תיאור
בשמורה מתגוררים כ-75,000 אנשים שמתקיימים מהקרקע. שלושה שבטי ילידים חיים בדרום אלסקה ובאזור היער: טלינגיט, האידה וצימשיאן. כמו כן, ממוקמות בשטח היער 31 ערים ועיירות, בהן ג'ונו, בירת אלסקה. הפארק קרוי על שם אנשי הטונגס המהווים חלק משבט טלינגיט, שישבו באזור, בעיקר ליד העיר קטצ'יקן.

## אקולוגיה
היער הוא חלק מאזור יערות לאורך החוף הפסיפי הצפוני. יחד עם גרייט בר הוא מוגדר "יער גשם לח" והוא מאופיין באקלים ממוזג. הצומח שבו מורכב בעיקר בעצי מחט. הקרקע מורכבת בחלקה מקרסט (אבן גיר, מנוקזת היטב, מערות רבות) וגרניט (קרקע שאינה מנוקזת היטב). מינים נדירים ומוגנים רבים שנראים רק לעיתים רחוקות בצפון אמריקה חיים באלפי האיים שלאורך החוף. דגי סלמון, דובים חומים ושחורים ועיטם לבן-ראש חיים ומתרבים ביער. עופות נודדים רבים מקננים בחודשי הקיץ בשמורה, בהם גם שחפית הקוטב.
כ-40% משטח היערות הם שטחים שאינם מיוערים, כגון שטחי מים, קרח, סלעים וצמחייה נמוכה. בעבר נחטבו עצים ביער, אך כיום הדבר אסור בכ-78% אחוזים משטח היער, ונותרו כ-70% משטח היער הראשוני שמיועדים להישאר כך.

## תיירות
ביער מבקרים כמעט מיליון תיירים בשנה, רובם מגיעים בשיט דרך הים. בשמורה קיימים מרכזי מבקרים שמספקים סיורים מודרכים ושיט במעבורות, כבר מ-1968. כמו כן, קיימות כ-150 בקתות להשכרה, חלקן במקומות מרוחקים שניתן להגיע אליהם רק ברגל, בסירה או במטוס ימי. בנוסף, פתוחים לציבור אתרי צפייה בדובים ו-15 חניוני לילה.

## קישורים חיצוניים

* 
* יערות גשם בחוף הפסיפי הצפוני
* 

טונגס
קטגוריה:אלסקה: גאוגרפיה
קטגוריה:יערות גשם ממוזגים
פוברטי פוינט

**פוברטי פוינט** (**Poverty Point**) הוא אתר ארכאולוגי המורכב ממספר תלים פרהיסטוריים. האתר נמצא על גדת נהר מאקון, כ-25 קילומטר מנתיבו הנוכחי של נהר המיסיסיפי, בצפון-מזרח מדינת לואיזיאנה בארצות הברית. התלים נבנו בין השנים 1650 ו-700 לפנה"ס בתקופה הארכאית באמריקה הצפונית, בידי קבוצה של ילידים אמריקאיים מתרבות המכונה כעת "תרבות פוברטי פוינט" (Poverty point culture). תרבותם של בני הקבוצה התפרסה עד כ-1,600 קילומטר דרומה לאורך דלתת המיסיסיפי. 

הארכאולוגים טרם הצליחו להבין במלואה את הסיבה לבניית התלים ומספר הצעות שונות הועלו בנושא. ביניהן האפשרות שמדובר באתר התיישבות, תחנת סחר או אתר פולחן דתי. האתר הוא בגודל של 3.68 קמ"ר והוא האתר הגדול מהתקופה האמורה שנתגלה באמריקה הצפונית. האתר הוכרז כאתר מורשת עולמית בשנת 2014.

## קישורים חיצוניים

* 
* 
* 

קטגוריה:ארצות הברית: אתרים ארכאולוגיים
אבי רומנו

**אברהם (אבי) רומנו** (16 במרץ 1947 – 19 ביוני 1994) היה קצין צה"ל בדרגת תת-אלוף, כיהן כמפקד חטיבה 500 ונספח צה"ל בצ'ילה.
## ביוגרפיה
רומנו נולד בתל אביב, בנם של אסתר ואליהו. באוגוסט 1965 התגייס לצה"ל ושירת כלוחם בגדוד 79 של חטיבה 7. לאחר קורס קצינים שירת כמפקד מחלקה בגדוד 9, סגן מפקד בפלוגת החרמ"ש ומפקד הפלוגה המסייעת. במלחמת יום הכיפורים לחם כקצין אג"ם של חטיבה 274, חטיבת טנקי טירן. על פועלו במלחמה זה זכה לצל"ש אלוף ממפקד פיקוד הדרום. לאחר המלחמה מונה למפקד גדוד שריון ושירת כסגן מפקד מרכז שריון. ב-1978 נשלח לקורס שריון מתקדם במרכז השריון של צבא ארצות הברית בפורט נוקס, שבקנטקי. בשובו מונה לסגן מפקד חטיבה וב-1979 מונה למפקד חטיבה 421, חטיבת שריון במילואים. במלחמת לבנון הראשונה שירת כקצין אג"ם באוגדת שריון. ב-1984 מונה למפקד חטיבה 500 ופיקד עלייה בעת שהותה בלבנון. ב-1987 מונה לראש מטה גיס וב-1989 מונה למפקד המרכז לאימון מפקדות במפקדת חילות השדה. ב-1990 מונה לנספח צה"ל ונציג משרד הביטחון בצ'ילה, תפקיד בו שירת עד 1993.

לאחר שחרורו כיהן כמנהל חנות סקאל ספורט בנמל התעופה בן-גוריון.

היה נשוי ואב לשני ילדים. נפטר ב-1994 ממחלת לב.

## קישורים חיצוניים
* 
* 

קטגוריה:תתי-אלופים בצה"ל
קטגוריה:מעוטרי צל"ש אלוף
קטגוריה:בוגרי גימנסיה הרצליה
קטגוריה:חיילי חיל השריון במלחמת יום הכיפורים
קטגוריה:מפקדי חטיבה 500
קטגוריה:מפקדי חטיבה 421
קטגוריה:נספחים צבאיים ישראלים בצ'ילה
קטגוריה:אישים הקבורים בבית הקברות הצבאי קריית שאול
קטגוריה:ישראלים שנולדו ב-1947
קטגוריה:ישראלים שנפטרו ב-1994
יצחק רחימוב

ממוזער|האנדרטה לזכרו של יצחק רחימוב במצפה סמוך לקיבוץ ברעם
**יצחק (איציק) רחימוב** (30 באוגוסט 1950 – 21 בינואר 1990) היה קצין צה"ל בדרגת אלוף-משנה, נהרג בלבנון במהלך שירותו כמפקד חטיבה.
## חייו
רחימוב נולד בתל אביב, בנם של רינה ושמעון. למד בבית הספר היסודי ברנר בגבעתיים ובתיכון אורט ברמת גן.

התגייס לצה"ל ב-1969 ושירת בסיירת חרוב. ב-1976 השתחרר משירות הקבע אך חזר לאחר כשנתיים. שימש סגן מפקד חטיבה ברצועת עזה, קצין מבצעים של פיקוד הדרום וסגן מפקד חטיבה ברמת הגולן. באפריל 1989 קודם לדרגת אלוף-משנה ומונה למפקד החטיבה המערבית ביחידת הקישור ללבנון וחונך למפקד חטיבה בצבא דרום לבנון. הוא נהרג במהלך היתקלות עם מחבלים מארגון אבו נידאל בכפר ירון בינואר 1990.

היה נשוי ואב לשלושה, התגורר בקיבוץ מרום גולן. נטמן בבית הקברות הצבאי בחולון.

## קישורים חיצוניים
* 
* יצחק רחימוב, דף זיכרון באתר ההנצחה לנופלי קיבוץ מרום גולן

קטגוריה:אלופי-משנה בצה"ל
קטגוריה:לוחמי סיירת חרוב
קטגוריה:מפקדי החטיבה המערבית ביחידת הקישור ללבנון
קטגוריה:חללי צה"ל ברצועת הביטחון
קטגוריה:בוגרי אורט רמת גן
קטגוריה:מרום גולן: אישים
קטגוריה:אישים הקבורים בבית הקברות הצבאי בחולון
קטגוריה:ישראלים שנולדו ב-1950
קטגוריה:ישראלים שנפטרו ב-1990
סאלח

קטגוריה:שמות משפחה ערביים
קטגוריה:שמות משפחה יהודיים
קטגוריה:שמות פרטיים ערביים לגברים